Die engele sidder, maar die aap storm voort | Die Skryfbesigheid
Die engele sidder, maar die aap storm voort
Die Skryfbesigheid ♦ Mei 23, 2011 ♦ 1 Kommentaar
Om iemand na die kroon te steek, beteken om met daardie persoon te wedywer. Volgens die bron wat ek raadpleeg, kom hierdie spreekwoord van die tyd toe daar nog ridders was en die steekspel (met hul lanse) gespeel het. Die uiteindelike doel van die opponent was om jou kroon (krans) met die lans te steek en van jou kop te haal.
‘n Paar belangstellendes het nogal gewonder oor die hele koolkop besigheid. Ja, ja! Die korrekte uitdrukking is: So by my kool. Maar die hele idee van hierdie stukkie skryfwerk, is om lesers aan die dink te sit. Met die dat Oubaas van 7de Laan sy spreekwoorde so guitig deurmekaar kry, vergeet ons dalk net wat die regte een moet wees.
Ten spyte van my betoog dat ons ons idome en spreekwoorde suiwer moet hou en GEBRUIK, predik ek as kreatiewe skrywer en aanbieder van skryfklasse ook dat ons tog nie te voorspelbaar moet raak nie. Hoe anders gaan ons die taal aan die lewe hou, as daar niks nuut gebore word nie?
Soms, terwille van kreatiewe vryheid en die voortbestaan van ons taal, moet ons soms verbuig, bietjie verbreek of die konvensie ignoreer. Daarom: Woeker wonderlik voort met ons taal en sy spreekwoorde. Party van hulle is stokhoring-oud!
Hierdie keer se spreekwoord: Vol krupsies wees.
Wie weet wat dit beteken?
Posted in: Spreekwoorde en Idiome
Tagged: idome en spreekwoorde,kreatiewe vryheid,Om iemand na die kroon te steek,uitdrukking,Vol krupsies wees
← Chenél se storie in die Vrouekeur…
Opskud! Die tyd raak min… →
Mei 23, 2011 – 5:07 nm
ons se so graag, it is all in the mind,
vol denkbeeldige kwale wees.!